রসমালাই
উইকিবইয়ে রান্নার বই বিষয়ের উপরে একটি পাতা রয়েছে: রসমালাই রসমালাই দক্ষিণ এশিয়ার বঙ্গ অঞ্চল থেকে উদ্ভূত একটি বাঙালি মিষ্টি, যা বাংলাদেশের পাশাপাশি ভারত, পাকিস্তান এবং নেপালেও জনপ্রিয়। ছোট ছোট আকারের রসগোল্লাকে চিনির সিরায় ভিজিয়ে তার উপর জ্বাল-দেওয়া ঘন মিষ্টি দুধ ঢেলে রসমালাই বানানো হয়। বাংলাদেশ রসমালাইয়ের উৎপত্তি স্থল। ১৯০০ সালের দিকে কুমিল্লা অঞ্চলে রসমালাই তৈরি শুরু হয়। ১৯৩০ সালে কুমিল্লার মাতৃ ভান্ডার রসমালাই বানিয়ে নাম করে। মুক্তিযোদ্ধা প্রয়াত শংকর সেনগুপ্তের হাত ধরে এটি বিকশিত হয়। ২০২৩ সালে বাংলাদেশ রসমালাইয়ের ভৌগোলিক নির্দেশক ট্যাগ লাভ করে।